7. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Δ.12228 της 11/11 Αυγ.1952 Περί εξουσιοδοτήσεως Τελών. Αρχών προς έγκρισιν ατελούς εισαγωγής μηχανημάτων επαρχιακής βιομηχανίας. Έχοντες υπ’ όψιν 1)τας διατάξεις του άρθρ. 4 του Ν.Δ. 2176 Φ.Ε.Κ. 207/6.8.52 «περί μέτρων προστασίας της επαρχιακής βιομηχανίας» και β)το άρθρ. 6 του Α.Ν. 881/1949 «περί τελωνειακών και δασμολογικών τινών διατάξεων», αποφασίζομεν: Εξουσιοδοτούμεν τους Διευθυντάς των Διευθύνσεων Τελωνείων α΄ και β΄ τάξεως, όπως, από της ισχύος της παρούσης χορηγώσι μερικήν μέχρι 50% απαλλαγήν από δασμών, παρομαρτούντων αυτοίς φόρων και φόρου κύκλου εργασιών δια τα μηχανήματα, εξαρτήματα και ανταλλακτικά αυτών τα εισαγόμενα 1)παρ’ ιδρυομένων επαρχιακών, ήτοι εκτός του Νομού Αττικής πλην Δήμου Λαυρεωτικής θεωρουμένου ως επαρχίας προστατευομένης υπό του Νόμου βιομηχανιών, δια τας ανάγκας εγκαταστάσεως και λειτουργίας αυτών και εν ονόματι αυτών, 2)παρά λειτουργουσών ομοίων βιομηχανιών, δι’ ας όμως η απαλλαγή θα παρέχεται επί μίαν πενταετίαν από της ισχύος του ως άνω υπ’ αριθ. 2176 Ν.Δ/τος ήτοι μέχρι 5 Αυγ. 1957 εφ’ όσον ταύτα προορίζονται, είτε δια την εγκατάστασιν παλαιών τοιούτων, είτε δια την επέκτασιν των βιομηχανιών τούτων και εισάγωνται εν ονόματι αυτών. 2)Δια την χορήγησιν της κατά τ’ ανωτέρω απαλλαγής θα τηρήται η ακόλουθος διαδικασία: Υπό της ενδιαφερομένης επαρχιακής βιομηχανίας, θα υποβάληται εις το Υπουργείον Βιομηχανίας Διεύθυνσιν Βιομηχανίας αίτησις εις ην θα αναφέρηται το είδος των εργασιών αυτών και λεπτομερώς ο αριθμός, τα σημεία, το βάρος μικτόν και καθαρόν των κιβωτίων ή δεμάτων περιεχόντων τα εισαγόμενα μηχανήματα, εξαρτήματα και ανταλλακτικά αυτών το Τελωνείον δι ου θα πραγματοποιηθή η εισαγωγή και ο σκοπός δι’ ον ταύτα προορίζονται (ίδρυσις-επέκτασις, αντικαταστάσεως παλαιών κλπ.) και δι’ ης θα αιτήται την ημιατελή εισαγωγήν των εν λόγω μηχανημάτων. Το Υπουργείον Βιομηχανίας θα παραπέμπη την αίτησιν ταύτην εις το Συμβούλιον Βιομηχανίας το οποίον θα γνωμοδοτή περί του αν η αιτούσα είναι «βιομηχανία», και εμπίπτη εις τας διατάξεις του νόμου «περί μέτρων προστασίας της επαρχιακής βιομηχανίας» και αν τα εν τη αιτήσει αυτής αναφερόμενα μηχανήματα, εξαρτήματα ή ανταλλακτικά αυτών, είναι πράγματι αναγκαία δια τον εν τη αιτήσει αναφερόμενον σκοπόν (ίδρυσιν-επέκτασιν ή αντικατάστασιν) και δέον να χορηγηθή η αιτουμένη μερική απαλλαγή από δασμών και λοιπών φόρων. 3.Το Υπουργείον Βιομηχανίας, θα διαβιβάζη την αίτησιν μετά της σχετικής γνωμοδοτήσεως του Συμβουλίου Βιομηχανίας εις το αρμόδιον Τελωνείον, το οποίον, επί τη καταθέσει παρά του ενδιαφερομένου, της σχετικής διασαφήσεως και λοιπών απαιτουμένων δικαιολογητικών, ως ταύτα καθορίζονται εις το άρθρ. 1 της υπ’ αριθ. Τ.7188/40 αποφάσεως ημών (Υπουργείον Οικονομικών) (αντίγραφα συμβάσεως προμηθείας εξ ης ν’ αποδεικνύεται ότι τα εισαγόμενα μηχανήματα προμηθεύονται εις τιμήν μη περιλαμβάνουσαν δασμούς και φόρους κλπ.), θα προβαίνη εις την παράδοσιν των εισαγομένων μηχανημάτων επί καταβολή του ημίσεος των εκάστοτε ισχυόντων δασμών, παρομαρτούντων αυτοίς φόρων και φόρου κύκλου εργασιών. 4.Η παράδοσις θα γίνεται επί προσωρινή ατελεία και έναντι αξιοχρέου προσωπικής εγγυήσεως δια την καταβολήν και του ετέρου ημίσεος των αναλογούντων δασμών και φόρων εν περιπτώσει μη υποβολής αυτώ εντός έξ μηνών από της παραλαβής α)βεβαιώσεως του Διευθυντού και ιδιοκτήτου της επαρχιακής βιομηχανίας εξ ης να εμφαίνεται ότι τα ημιατελώς παραληφθέντα υπ’ αυτής μηχανήματα κατεγράφησαν εις τα οικεία βιβλία υλικού και ατελειών, εγκαταστάθησαν και χρησιμοποιούνται αποκλειστικώς και μόνον δι’ ον σκοπόν παρελήφθησαν. Η προθεσμία αύτη δύναται να παραταθή υπό του Τελώνου, εφ’ όσον συντρέχουσι αποχρώντες λόγοι, επί εν εισέτι εξάμηνον. Προκειμένου περί εξαρτημάτων, ανταλλακτικών ή και μικρομηχανημάτων η βεβαίωσις αύτη δέον να προσάγηται εντός διμήνου υπό της παραλαβής και β)Ομοίας βεβαιώσεως του Υπουργείου Βιομηχανίας ή άλλης αρμοδίας τούτου υπηρεσίας, εξ ης να εμφαίνηται ότι τα ατελώς παραληφθέντα μηχανήματα εγκαταστάθησαν εν τω εργοστασίω της παραλαβούσης αυτά επαρχιακής βιομηχανίας και χρησιμοποιούνται υπ’ αυτής δι’ ον σκοπόν παρελήφθησαν. 5.Η οριστικοποίησις της ατελείας και η λύσις της δοθείσης εγγυήσεως θα γίνεται άμα τη υποβολή εις το Τελωνείον των ως άνω βεβαιώσεων. 6.Η εκποίησις ή η καθ’ οιονδήποτε τρόπον διάθεσις, ως και η μεταφορά εις ετέραν επιχείρησιν έστω και του ιδίου ιδιοκτήτου, των ατελώς παραληφθέντων μηχανημάτων, εξαρτημάτων και ανταλλακτικών αυτών, απαγορεύεται άνευ προηγουμένης αδείας της Τελωνειακής Αρχής και καταβολής και του ετέρου ημίσεος των αναλογούντων δασμών και λοιπών φόρων. (Αντί της σελ.455(γ) Σελ.455(δ) Τεύχος 420-Σελ.87 Ατέλειες υπέρ της βιομηχανίας 30.Ζ.θ.7 Προς τον σκοπόν τούτον και δια την καλλιτέραν παρακολούθησιν των υπό των επαρχιακών βιομηχανιών εισαγομένων μηχανημάτων, εξαρτημάτων και ανταλλακτικών αυτών, καθιερούται δια της παρούσης βιβλίον ατελώς εισαγομένων μηχανημάτων επαρχιακής βιομηχανίας. Εις το βιβλίον τούτο θα καταχωρώνται υπό της Τελωνειακής Αρχής κατ’ αλφαβητικήν σειράν, όνομα βιομηχάνου ή επωνυμία επιχειρήσεως αι εισάγουσαι ατελώς μηχανήματα επαρχιακαί βιομηχανίαι και λεπτομερώς τα παρ’ εκάστης τούτων εισαγόμενα μηχανήματα, εξαρτήματα και ανταλλακτικά, ειδικώτερον θα αναγράφωνται ο αριθμός και η χρονολογία διασαφήσεως εισαγωγής, το είδος, το βάρος και η αξίας τσιφ των εισαχθέντων μηχανημάτων και ο αριθμός αυτών, εξαρτημάτων και ανταλλακτικών, η δασμολογική κλάσις, ο αριθμός στατιστικής και οι καταβληθέντες δασμοί. 7.Βάσει της παρούσης θα τακτοποιηθώσιν και τα δυνάμει της υπό αριθ. Δ.12226/11.8.52 Δ/γης του Υπουργού των Οικονομικών παραληφθέντα επί εγγυήσει μηχανήματα, ως και τα παραληφθέντα ωσαύτως επί εγγυήσει υπό βιομηχανιών καταστραφεισών κατά τον συμμοριτοπόλεμον, περί ων η παρ. 4 του ως άνω υπ’ αριθ. 2176/52 Ν.Δ/τος. Το γεγονός της τοιαύτης καταστροφής θ’ αποδεικνύεται δια πιστοποιητικού της αρμοδίας Αστυνομικής Αρχής, όπερ θα συνυποβάλληται μετά των λοιπών δικαιολογητικών εις το Υπουργείον Βιομηχανίας, όπερ και θα επιβεβαιοί την γενομένην καταστροφήν. 